[{"text_idx": "#000000", "text": "Rusa antologio: Poemoj de Ivan Nikitin"}, {"text_idx": "#000002", "text": "Siajn unuajn poemojn Nikitin publikigis en loka gazetaro en 1849, kaj poste aperis du liaj poemaroj (1856, 1859) kaj granda poemo Fikomercisto (1858), kiujn oni povis ac\u0302eti en la librovendejo kaj legi en la legejo, kiujn li fondis en Voronej\u0302. En lia verkaro elstaras poemoj pri naturo kaj pri vivo de simplaj kamparanoj kaj urbanoj. Unuavide senpretendaj, ili tre popularig\u0302is en Ruslando, kaj pluraj el ili \u2013 ekzemple, kanzono pri la brava komercisto veturanta el foiro \u2013 nun estas konataj \u201cal c\u0302iu ruso\u201d kiel popolkantoj en multaj versioj, ofte tre foraj de la originalo.\nLa 37-jara poeto mortis pro ftizo la 16an (28an) de oktobro 1861 en Voronej\u0302, baldau\u0306 post la eldono de la romaneto J\u0302urnalo de seminariano (1861). (AlKo)"}]